नामिक हिमनद

नामिक हिमानी (Namik Glacier) भारत के उत्तराखण्ड राज्य में कुमाऊँ हिमालय की एक हिमानी (ग्लेशियर) है। प्रशासनिक रूप से यह पिथौरागढ़ ज़िले में स्थित है। नामिक हिमानी पूर्वी रामगंगा का स्रोत है। इस हिमानी के आसपास उत्पन्न होने वाले कई जलप्रपात और गंधक-युक्त चश्में हैं।

 नामोत्पत्ति 
कुमाऊँनी भाषा में 'नामिक' का शाब्दिक अर्थ भी कोई ऐसी जगह है, जहां नमकीन पानी के झरने मौजूद हों। 

 विवरण 
नामिक हिमानी कुमाऊँ हिमालय शृंखला की एक पहाड़ी पर ३,६०० मीटर (११,८०० फीट) की ऊंचाई पर स्थित है, और निम्नलिखित चोटियों से घिरा हुआ है: नंदा देवी: ७,८४८ मीटर (२५,७४८ फीट), नंदा कोट: ६,८६१ मीटर (२२,५१० फीट), तथा त्रिशूल: ७,१२० मीटर (२३,३६० फीट)। यह प्राचीन भारत-तिब्बत व्यापार मार्ग पर पड़ता है।

नामिक हिमनदी तक पहुँचने के लिए दो पैदल रास्ते हैं। पहला रास्ता गोगिना से नामिक गाँव होकर हिमनदी तक जाता है। गोगिना बागेश्वर से ६३ किलोमीटर (३९ मील) की दूरी पर है, और यहाँ बागेश्वर से शामा-लीती रोड से जीप से पहुंचा जा सकता है। दूसरा रास्ता थल-मुनस्‍यारी रोड पर बिर्थी के समीप स्थित बाला गाँव से शुरू होता है।

 इन्हें भी देखें 
 पिण्डारी हिमानी
 कफनी हिमानी
 कुमाऊँ

 सन्दर्भ 

श्रेणी:उत्तराखण्ड की हिमानियाँ
श्रेणी:हिमालय के हिमनद
श्रेणी:भारत की हिमानियाँ
श्रेणी:पिथौरागढ़ जिला